
Z A P I S N I K

s 7. sjednice Vijeća Gradske četvrti Sesvete, održane 22. prosinac 2021 ., s početkom u 18,00 sati u Gradskoj četvrti Sesvete – Plava dvorana, Trg Dragutina Domjanića 6, Sesvete.

Nazočni članovi Vijeća Gradske četvrti Sesvete:

Petar Bajan, Vinko Batinić, Marko Brkić, Željko Blažinović, Nives Curić, Ivan Dokša, Željko Grbavac, Zorica Gregurić, Damir Grgić, Mihaela Husić, Stjepan Kezerić, Ivan Krivačić, Magdalena Kozarić Špoljarić, Matija Kralj, Vedran Ledinščić, Vladimir Marić, Damir Pigac.

Opravdano odsutna: 
Magdalena Kozarić Špoljarić
Nazočni radno, gosti i predstavnici tiska:
- Zvonko Rumenjak- član Vijeća Mjesnog odbor Jelkovec
- Višnja Kljajić- članica Vijeća Mjesnog odbora Gajišće
- Davor Eržić- član Vijeća Mjesnog odbora Soblinec
- Duje Bonacci- predstavnik Atletskog kluba Sesvete
- Borko Samec - glavni i odgovorni urednik portala Sesvete Danas
- Stipe Jurić, Nives Polojac - Gradski ured za mjesnu samoupravu, P.O. Sesvete

Sjednicu Vijeća Gradske četvrti Sesvete otvara Stjepan Kezerić, predsjednik Vijeća, pozdravlja nazočne članove Vijeća Gradske četvrti Sesvete, sve radno nazočne, zahvaljuje na odazivu i konstatira da je prisutno 17 članova Vijeća. Dalje navodi da je članovima Vijeća e-poštom poslan zapisnik s 6. sjednice Vijeća. Upitao je imaju li primjedbi na zapisnik.

Vijeće je isti usvojilo jednoglasno.

	Predsjednik je potom iznio prijedlog dnevnog reda 7. sjednice Vijeća Gradske četvrti Sesvete i zamolio članove Vijeća, ako imaju kakve primjedbe ili prijedloge, da ih iznesu.

Članovi Vijeća nemaju primjedbi na predloženi dnevni red te je isti usvojen jednoglasno.

DNEVNI RED :

1. Prijedlog zaključka o izmjeni Plana komunalnih aktivnosti Gradske četvrti Sesvete u 2021.
1. Prijedlog zaključka o iniciranju izrade „UPU-a Sportsko rekreacijski centra Luka“
1. Prijedlog zaključka o prijedlogu proširenja obuhvata spoja Savska - Ljudevita Posavskog – davanje mišljenja
1. Prijedlog zaključka o kupnji zemljišta oznake k.č.br. 2715/3 k.o. Sesvete – davane mišljenja
1. Prijedlog zaključka o kupnji zemljišta oznake k.č.br. 1662/3, 1662/4 i 1672/3 sve k.o. Vugrovec – davanje mišljenja
1. Razno.

/ Prelazi se na rad po dnevnom redu /

Ad 1)
Stjepan Kezerić navodi da je svima dostavljen Prijedlog Zaključka o izmjeni Plana komunalnih aktivnosti Gradske četvrti u 2021., te je pojasnio da su izbačene sve akcije iz Plana komunalnih aktivnosti Gradske četvrti Sesvete za koje se ustanovilo da neće biti započete u 2021.g., tj. nisu još ugovorene na javnoj nabavi. Potom navodi da je izbačena izgradnja sportskog polivalentnog igrališta kraj OŠ Luka jer su iz Zrinjevca javili kako ista neće moći biti započeta zbog vremenskih uvjeta. Također zbog vremenskih uvjeta su izbačena sportska igrališta u Šašinovcu i Belovaru koja su pripremljena za asfaltiranje te će se čim dozvole vremenski uvjeti započeti radovi. Sredstva su prebačena za asfaltiranje Kelekove ulice između Industrijske ceste i Ulice Ljudevita Posavskog te za dio nogostupa u Dubokom jarku. Potom je otvorio raspravu.
Damir Pigac postavio je upit vezano za izgradnju street workout igralište u Sesvetskom Kraljevcu.
Stipe Jurić odgovorio je da je stavljeno ove godine u plan izgradnja street workouta u Sesvetskom Kraljevcu jer će Zrinjevac do kraja godine izvršiti većinu radova kako bi se što više sredstava iskoristili u ovoj godini.
Damir Pigac postavio je upit vezano za orezivanje 178 stabala u Cerju u iznosu od 230.000,00 kuna te napominje da na navedenom području nema toliko stabala.
Stipe Jurić odgovorio je da je navedeni iznos procijenjena vrijednost orezivanja 178 stabala, ali Zrinjevac je utvrdio da nije potrebno orezivati sva stabla već samo ona koja su ugrožavala promet te će poslati situiranu situaciju potpisanu od strane nadzornog inženjera na temelju kojeg će se radovi platiti. Potom navodi da će iznos biti manji od predviđenog.
Stjepan Kezerić nadovezao se da su predviđena sredstva u iznosu  230.000,00 kuna, a po izvedenim radovima će se vidjeti koliko je potrebno platiti.
Damir Pigac postavio je upit vezano za dodatne radove iskopa i navoza materijala na dječjem i sportskim igralištima u iznosu od 475.000,00 kuna u Glavničici koji je najmanji mjesni odbor na području Gradske četvrti Sesvete.
Stjepan Kezerić odgovorio je da je tamo močvarni teren te je iz tog razloga potrebno dodatni navoz materijala.
Ivan Dokša također je zatražio pojašnjenje zašto je toliko sredstava utrošeno na izgradnju dječjeg i sportskih igrališta u najmanjem Mjesnom odboru i gdje nema puno djece, a u većim mjesnim odborima nema tako uređenih igrališta.
Damir Pigac nadovezao se da je zbog pritiska Damira Kostanjskog uređeno igralište
Stjepan Kezerić navodi da će se u buduće raditi sva igrališta po standardu kao i u Glavničici.
Ivana Petric postavila je upit do koje faze će biti napravljen Duboki jarak.
Stjepan Kezerić odgovorio je da je napravljeno do završne faze prije raspisivanja javnog natječaja za izradu potpornog zida. 
Željko Grbavac postavio je upit da li će biti zaštitna ograda uz prometnicu.
Stjepan Kezerić odgovorio je da će biti ograda uz cijelu prometnicu.

Kako nije bilo primjedbi Vijeće je jednoglasno donijelo


Zaključak
o izmjeni Plana komunalnih aktivnosti Gradske četvrti Sesvete u 2021.

/ Zaključak se prilaže zapisniku sjednice /
Ad 2)
Stjepan Kezerić navodi da je svima dostavljen Prijedlog zaključka iniciranju izrade „UPU-a Sportskog rekreacijskog centra Luka“. Potom pojašnjava da prema dopisu Gradskog ureda za prostorno uređenje, izgradnju Grada, graditeljstvo, komunalne poslove i promet potrebno je prije same izrade projekta uređivanja izmijeniti Urbanistički plan uređenja Sportsko rekreacijskog centra Luka, a koji bi trebao definirati što se na k.č.br. 850/1 k.o. Sesvete može izraditi.
Vedran Ledinščić navodi da k.č.br. 850/1 obuhvaća obvezu Urbanističkog plana uređenja samo jednim malim djelom te smatra da bi bilo dobro se raspitati da li je potrebno izmijeniti Urbanistički plan uređenja Sportskog rekreacijskog centra Luka.
[bookmark: _GoBack]Stjepan Kezerić navodi da je potrebno donijeti Urbanistički plan uređenja kako bi se moglo dalje planirati sadržaj zajedno sa predstavnicima svih sportskih klubova na području Sesveta.
Matija Kralj predložio je da se napravi tematska sjednica na temu Sportskog rekreacijskog centra Luka zajedno sa svim predstavnicima sportskih klubova na području Gradske četvrti Sesvete.
Stjepan Kezerić navodi da će biti tematske sjednice na kojoj će zajedno odlučiti predstavnici sportskih klubova i institucije iz Sesveta. 

Daljnje rasprave nije bilo Vijeće je jednoglasno donijelo.

Zaključak
o iniciranju pokretanja postupka izrade UPU-a SRC Luka

/ Zaključak se prilaže zapisniku sjednice /

Stjepan Kezerić pozvao je Duju Bonaccija predstavnika Atletskog kluba Sesvete.
Duje Bonacci navodi da Atletski klub Sesvete postoji od 2014.g. i do sada je bilo nekoliko reprezentativaca i sportaša koji su dobili kategorizaciju Olimpijskog odbora te je u klubu 30-ak sportaša. Napominje da je glavni problem što na području Sesveta nemaju di trenirati pa tako djeca treniraju na području Svetica i na  Klaki di nema svlačionica i teretane. Potom navodi da je važno za daljnji rast kluba pokrenuti atletsku školu. Izgradnja staze od 70 m sa svlačionicama kod Srednje škole Sesvete potrebna je za pokretanje atletske škole. Također navodi da ima problem sa Zagrebačkim atletskim savezom koji ih ne želi primiti u članstvo, a zadovoljavaju sve uvijete. Zamolio je Vijeće Gradske četvrti Sesvete da podrži atletski klub Sesvete te da se pošalje dopis na Gradski ured za sport i mlade na čijoj stavci jesu sredstva za Program javnih potreba u sportu i prema Sportskom savezu Grada Zagreba koji provode javni poziv za Program javnih potreba u sportu da im se omogući prijava na natječaj kako bi mogli ući u program javnih potreba.
Ivan Krivačić postavio je upit kojeg atletskog saveza je član Atletski klub Sesvete te tko pokriva sve atletske klubove.
Duje Bonacci navodi da su članovi Hrvatskog atletskog saveza koji osigurava registraciju natjecatelja i mogućnost natjecanja na domaćim i inozemnim natjecanjima, a Zagrebački atletski savez osigurava financijsku potporu i infrastrukturu.
Ivan Krivačić postavio je upit da li je projektirana staza od 70 m s jamom za skok u dalj.
Stjepan Kezerić navodi da je zatraženo i od Srednje škole Sesvete izgradnja atletske staze te je projektirana i sredstva će biti osigurana za izgradnju u Plan komunalnih aktivnosti Gradske četvrti Sesvete za 2022.g.
Vinko Batinić postavio je upit na kojem području je planirana izgradnja atletske staze.
Duje Bonacci navodi da će staza biti izgrađena između Srednje škole Sesvete i potoka kod street workouta.
Vinko Batinić predložio je da se sa Srednjom školom Sesvete dogovore za svlačionice.
Nives Curić navodi da postoji atletska staza kod Osnovne škole Sesvete koja propada i potrebno ju je samo urediti.
Duje Bonacci navodi da nije upoznat s navedenom stazom te je zamolio da mu se pošalje lokacija.
Ivana Petric nadovezala se da također postoji kraća atletska staza u Iver naselju uz školu i u Novom Jelkovcu uz školu.
Duje Bonacci navodi da će obići sve predložene staze i iskoristiti sve atletske staze jer bi im olakšalo da djeca mogu ići na lokaciju koja im je bliža stanovanju.
Stjepan Kezerić nadovezao se da Vijeće Gradske četvrti Sesvete može urediti sve postojeće atletske staze uz osnovne škole.
Vladimir Marić predlaže da se u Sesvetama održi građanska utrka.
Stepan Kezerić navodi da će se pozvati g. Duje Bonacci i ravnatelji škola u blizini atletskih staza te će se poduzeti sve kako bi bile što prije u funkciji. 
	Duje Bonacci zahvalio je na pozivu i pozdravio sve prisutne.


Ad 3)
Stjepan Kezerić navodi da je svima dostavljen obrazložen prijedlog i dodatne informacije o Prijedlogu zaključka o prijedlogu proširenja obuhvata spoja Savska – Ljudevita Posavskog- davanje mišljenja. Potom pojašnjava da je od Gradskog ureda za prostorno uređenje, izgradnju Grada, graditeljstvo, komunalne poslove i promet pristigao zahtjev za očitovanje na prijedlog projektanta za 3 rotora na spojnoj cesti Ljudevita Posavskog – Savska cesta. Predlaže da se odbace dva kružna toka koja su navedena kod tvrtke „Pevex“ i u centralnom dijelu Jelkovca jer smatra da nema ni mjesta ni potrebe za istima, a predlaže da se prihvati jedino kružni tok kod tvrtke „Cezar“ na Industrijskoj cesti zbog nepreglednosti raskrižja. Potom je otvorio raspravu.
U raspravi sudjeluje više vijećnika i većina se slaže da nema potrebe za kružnim tokovima na navedenim lokacijama već samo kao što je i predsjednik predložio kod tvrtke „Cezar“ na Industrijskoj cesti.
Stjepan Kezerić daje na glasanje predloženi prijedlog da se da pozitivno mišljenje samo za izgradnju kružnog toka kod tvrtke „Cezar“ na Industrijskoj cesti.

Vijeće je jednoglasno donijelo.

Zaključak
o prijedlogu proširenja obuhvata spoja Savska – Ljudevita Posavskog-davanje mišljenja

/ Zaključak se prilaže zapisniku sjednice /

/ Željko Blažinović odlazi sa sjednice u 19,04/

Ad 4) 
Stjepan Kezerić navodi da je svima dostavljen Prijedlog zaključka o kupnji zemljišta oznake k.č.br. 2715/3 k.o. Sesvete te je izvijestio kako je Vijeće Mjesnog odbora Sesvetska Sopnica donijelo zaključak da se slaže s prodajom navedenog gradskog zemljišta pa predlaže i da Vijeće Gradske četvrti Sesvete da pozitivno mišljenje. Potom je otvorio raspravu
Vinko Batinić apelira da bi u buduće bilo dobro da se vijeća mjesnih odbora očituju na temelju čega su donijeli neku odluku kako bi svima bilo jasno za što glasaju.
Vladimir Marić i Matija Kralj također predlažu da se ubuduće pozove predstavnik vijeća mjesnog odbora ako je netko važnije pitanje za koje se treba donijeti odluku.

Stjepan Kezerić daje na glasanje prijedlog.

Vijeće je jednoglasno donijelo.

Zaključak
o davanju mišljenja o kupnji zemljišta oznake k.č.br. 2715/3 k.o. Sesvete

/ Zaključak se prilaže zapisniku sjednice /

Ad 5) 
Stjepan Kezerić navodi da je svima dostavljen Prijedlog zaključka o kupnji zemljišta oznake k.č.br. 1662/3, 1662/4 i 1672/3 k.o. Vugrovec te je izvijestio kako je Vijeće Mjesnog odbora Vugrovec donijelo zaključak da se slaže s prodajom navedenog gradskog zemljišta pa predlaže i da Vijeće Gradske četvrti Sesvete da pozitivno mišljenje. Potom je otvorio raspravu.

Daljnje rasprave nije bilo Vijeće je jednoglasno donijelo.

Zaključak
o davanju mišljenja o kupnji zemljišta oznake k.č.br. 1662/3, 1662/4 i 1672/3 k.o. Sesvete

/ Zaključak se prilaže zapisniku sjednice /

/ Zorica Gregurić odlazi sa sjednice u 19,10/
/ Ivan Dokša odlazi sa sjednice u 19,10/

Ad 6)
	Stjepan Kezerić otvorio je raspravu.
	Ivana Petric navodi da škole imaju problem oko održavanja okoliša oko škole jer nemaju dovoljno radne snage pa predlaže da se nađe neko rješenje. Potom je kazala da je od više građana zaprimila prijedloge vezano za poštanski ured u Novom Jelkovcu. Jedan od prijedloga je da se otvori pošta u Novom Jelkovcu, drugi prijedlog je da se napravi mobilni ured na nekoliko mjeseci kako bi pošta mogla odrediti isplativost i treći prijedlog je da se pošta usmjeri u Ivanju Reku. Apelira da će se uskoro napraviti i trgovački centar pa bi bilo dobro i to spomenuti. Na temelju svega iznesenog zamolila je da se proslijedi dopis prema Hrvatskoj pošti.
	Stjepan Kezerić navodi da će poslati upit prema Hrvatskoj pošti.
	Stipe Jurić nadovezao se vezano za održavanje okoliša oko škole da je isto u vlasništvu škole, a ne Grada Zagreba te tvrtka Zrinjevac nije nadležna za održavanje.
	
/ Petar Bajan odlazi sa sjednice u 19,24/

	Vladimir Marić zamolio je da se ponovno pošalje požurnica na dopis o statusu građevinske dozvole za vrtić u Sesvetskom Kraljevcu. Potom je zatražio pojašnjenje signalizacije za semafor u Kobiljaku kod Lidla.

/ Marko Brkić odlazi sa sjednice u 19,25

	Stjepan Kezerić navodi da će se poslati dopisi prema nadležnim Gradskim uredima.
	Nives Curić predlaže suradnju Osnovne škola Luka i Srednje škole Sesvete kako bi si olakšali uređivanje okoliša. Smatra da su pod ingerencijom istog gradskog ureda te bi se mogla napravit preraspodjela radnog vremena.
	Matija Kralj predlaže da se pokrene inicijativa izrade kipa Dragutina Domjanića u centru Sesveta na Trgu Dragutina Domjanića.
	Nives Curić predložila je kip sličan Antuna Gustava Matoša i Augusta Šenoe.
	Stjepan Kezerić podržava inicijativu kao i svi vijećnici te će se poslati dopis prema nadležnom gradskom uredu.
	Matija Kralj izvijestio je da je Ministar mora, prometa i infrastrukture Republike Hrvatske g. Oleg Butković obišao željezničku stanicu u Sesvetskoj Sopnici koja će biti gotova u proljeće slijedeće godine, zatim željezničku stanicu u Sesvetskim Selima koja bi također trebala biti gotova slijedeće godine. Potom navodi da su obišli i planirani završetak brze ceste Zabok - Zlatar Bistrica - Marija Bistrica – Popovec i prije izgradnje od Marije Bistrice do Kašine ići će se u izgradnju dionica od 6 km od Soblinca do Kašine pa će se jednim dijelom rasteretit promet u Sesvetama. Potom je izvijestio da je ministar izrazio spremnost da država sufinancira denivelaciju pruge samo je potrebno poslati dopis prema nadležnim uredima u kojoj je fazi projektna dokumentacija.
	Stjepan Kezerić navodi da će dopis poslati prema nadležnom uredu. Potom apelira kao predsjednik Gradske četvrti Sesvete nije bio pozvan na navedene lokacije te smatra da nije uredu jer je do sada kao predsjednik Gradske četvrti Sesvete sudjelovao na više sastanaka na tu temu.
	Željko Grbavac predlaže da se čim prije pošalje projektna dokumentacija kako bi se počeli ostvarivati obećani programi svih stranaka u Sesvetama, također predlaže izmjenu stajališta u Sesvetama za brzi vlak kako ne bi morali ići do Dugog sela ili na Glavni kolodvor u Zagreb.
	Damir Grgić postavio je upit vezano za igralište u Dumovcu te za rekonstrukcija mosta u Dumovcu i rekonstrukciju Bilogorske ulice u Dumovcu.
	Stjepan Kezerić odgovorio je da se treba prvo otkupiti zemljište od privatnog vlasništva kako bi se moglo izgraditi igralište u Dumovcu, a most u Dumovcu je u fazi projektiranja. 
	Stipe Jurić nadovezao se da je Bilogorska ulica u fazi projektiranja preko Gradskog ureda za prostorno uređenje, izgradnju Grada, graditeljstvo, komunalne poslove i promet, Sektora za ceste preko Programa građenja komunalne infrastrukture.
	Stjepan Kezerić izvijestio je vijećnike da je za slijedeću godinu umanjen proračun za cca 16% što je otprilike 13.000.000,00 kuna.
	Vinko Batinić apelira da se treba prema potrebi i broju stanovnika na nekom području odrediti di će se raditi ubuduće sportska i dječja igrališta. Za primjer navodi naselje Delec i  Badelov brijega di živi oko tri tisuće ljudi a nema igrališta na tom području.
	Ivan Krivačić postavio je upit vezano za cestu 6.
	Stjepan Kezerić odgovorio je da Gradski ureda za prostorno uređenje, izgradnju Grada, graditeljstvo, komunalne poslove i promet projektira cestu 6.
	Ivan Krivačić postavio je upit da li je prostor bivšeg Prekršajnog suda predan Gradu Zagrebu.
	Stjepan Kezerić odgovorio je da nema informaciju o istom, ali pretpostavlja da Grad Zagreb ima evidentirano jer se je plaćao najam. Narodno sveučilište Sesvete zatražilo je proširenje. 
	Nives Curić informirala je prisutne da je Narodno sveučilište Sesvete zatražilo jednu prostoriju na katu di je bio Prekršajni sud i to prostoriju kojom bi se moglo izaći na krov. Potom pojašnjava da se je Narodno sveučilište Sesvete prijavilo preko javnog natječaja na Fond za zaštitu okoliša i energetsku učinkovitosti, kako bi se uredio krov jer ravnateljica ima u planu popuniti ga raznim sadržajem za građane. Postavila je upit koliko je izdvojeno sredstava za uređenje bora u centru Sesveta.
	
/ Matija Kralj odlazi sa sjednice u 19,53/

	Stipe Jurić odgovorio je da nema informaciju od Zrinjevca koliko pojedinačno dođe uređenje jednog bora. 
	Stjepan Kezerić nadovezao se također da nije dobiven troškovnik od Zrinjevca.
	
/ Damir Grgić odlazi sa sjednice u 19,54/

	Nives Curić predlaže da se ubuduće organiziraju Sesvetske jeseni.
	Stjepan Kezerić navodi da se zbog loših iskustva prijašnjih godina  prekinulo organizirati Sesvetske jeseni jer nitko nije htio prihvatiti troškove.
	
/ Damir Pigac odlazi sa sjednice u 19,56/

	Vinko Batinić postavio je upit da li se može sufinancirati Dani zahvale i zajedništva.
	Stjepan Kezerić odgovorio je da Vijeće Gradske četvrti već dvije godine ne može sufinancirati.
	Stipe Jurić se nadovezao da je Gradski kontrolni ured ograničio trošenje ostalih neraspoređenih sredstava na materijal za promociju mjesnih odbora ili Vijeća Gradske četvrti Sesvete te na lampaše i vijence.
	Nives Curić postavila je upit s koliko sredstava je Vijeće Gradske četvrti Sesvete financiralo Sesvetske dane jeseni.
	Stjepan Kezerić odgovorio je da je to bivši saziv Vijeća Gradske četvrti Sesvete financiralo i da nema saznanja o istome.
	Nives Curić također predlaže da se advent u Sesvetama organizira za slijedeću godinu.
	Stjepan Kezerić navodi da nije bilo zainteresiranosti poduzetnika jer nije bilo profita.
	Nives Curić interesira se o bivšem Zagrebačkom plavom na području Mjesnog odbora Prepuštovcu, koje je prema navodima predsjednika Vijeća gradske četvrti u privatnom vlasništvu. Potom je postavila upit da li je pristigao odgovor od Gradskog ureda za strategijsko planiranje i razvoj Grada o dolasku na sjednicu Vijeća Gradske četvrti Sesvete.
	Stipe Jurić odgovorio je da su bili pozvani predstavnici Gradskog ureda za strategijsko planiranje i razvoj Grada, ali nitko nije došao.
	
	
	Daljnje rasprave nije bilo, te je Vijeće završilo s radom u 20,05.

